CELEX: 62012CN0103
Language: et
Date: 2012-02-28 00:00:00
Title: Kohtuasi C-103/12: 28. veebruaril 2012 esitatud hagi — Euroopa Parlament versus Euroopa Liidu Nõukogu

2.6.2012   
            
            
               ET
            
            
               Euroopa Liidu Teataja
            
            
               C 157/2
            
         28. veebruaril 2012 esitatud hagi — Euroopa Parlament versus Euroopa Liidu Nõukogu
   (Kohtuasi C-103/12)
   2012/C 157/02
   Kohtumenetluse keel: prantsuse
   
      Pooled
   
   
      Hageja: Euroopa Parlament (esindajad: L.G. Knudsen, I. Díez Parra ja I. Liukkonen)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 16. detsembri 2011. aasta otsus 2012/19/EÜ (1), millega kiidetakse Euroopa Liidu nimel heaks avaldus, mis käsitleb ELi vetes kalapüügivõimaluste andmist Venezuela Bolívari Vabariigi lipu all sõitvatele kalalaevadele Prantsuse Guajaana rannikulähedases majandusvööndis;
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Oma hagiavalduses palub Euroopa Parlament tühistada nõukogu 16. detsembri 2011. aasta otsus 2012/19/EÜ, millega kiidetakse Euroopa Liidu nimel heaks avaldus, mis käsitleb ELi vetes kalapüügivõimaluste andmist Venezuela Bolívari Vabariigi lipu all sõitvatele kalalaevadele Prantsuse Guajaana rannikulähedases majandusvööndis. Parlament vaidlustab valitud õigusliku aluse. Ta väidab esimese võimalusena, et ELTL artikli 43 lõige 3 koosmõjus ELTL artikli 218 lõike 6 punktiga b ei saa olla õige õiguslik alus, kuna vaidlusalune õigusakt on võrdväärne rahvusvahelise lepinguga, mis annab kolmandale riigile juurdepääsu Euroopa Liidu vetele, et seal kalapüügiga tegeleda. Seetõttu oleks see õigusakt tulnud vastu võtta ELTL artikli 43 lõike 2 ja ELTL artikli 218 lõike 6 punkti a alusel ning seega pärast parlamendilt nõusoleku saamist.
   Teise võimalusena leiab parlament, et kasutades ELTL artikli 218 lõike 6 punktis b ette nähtud menetlust, tõlgendas nõukogu sama lõike punkti a valesti. Isegi kui oletada, et ELTL artikli 43 lõige 3 võiks olla asjakohane õiguslik alus samasisulise liidu sisese õigusakti vastuvõtmiseks nagu on vaidlustatud õigusakt — millele parlament vaidleb vastu —, moodustab ühine kalanduspoliitika EL rahvusvaheliste lepingute sõlmimisel menetluse seisukohast siiski lahutamatu terviku. Seega on kõik selle valdkonna lepingud niisugused „lepingud, mis hõlmavad valdkondi, mille suhtes kohaldatakse […] seadusandlikku tavamenetlust” ELTL artikli 218 lõike 6 punkti a tähenduses. Seega oleks see õigusakt igal juhul tulnud vastu võtta nimetatud punktis a ette nähtud nõueolekumenetlust järgides.
   
      (1)  ELT 2012, L 6, lk 8.